Feite: Wie vat wat waar? | vyeolywedruiwe
← Wie? Waar? An Nu'man?
Goeiemore Bethlehem →
3 Responses to Feite: Wie vat wat waar?
Oktober 27, 2012 om 7:24 nm
In jou inleiding skryf jy dat jy 3 maande in Israel is om objektief waar te neem wat daar gebeur. Tog skryf jy heeltemaal subjektief oor die situasie. Elke blogpos sover was van die Palestynse perspektief. Ek weet wat Israel doen is erg maar wat van die terreurdade van die Palestyne en van die Israeli perspektief waarom doen hulle die settlements?
Oktober 29, 2012 om 8:35 nm
Ons was 'n tyd gelede by mnr Bob Lang, 'n inwoner van die Efrat settlement. Volgens hom, en hy is die settlement se kontak en segsman, is die hele Israel hul God gegewe land en sal hulle dit bewoom. Hy sien die settlements glad nie as onwettig nie en se reguit dat Israel hom nie deur die wereld sal laat voor se nie. Hy lag oor Internasionale reg en vra "wie gaan dit toepas?' Volgens hom is die hele Judea en Samaria (Israel en Palestiena) Joodse grond. Hy is in Amerika gebore en het as jong volwassene na Israel gekom, sy vrou is 'n Australiese Jodin en het ook as volwassene Israel toe gekom. Hulle het kort na hul aankoms om burgerskap aansoek gedoen en dit vinnig ontvang. Nie hy of sy vrou se ouers of groot ouers het in Israel gewoon nie.
Mnr Sam Bahour is 'n gebore Amerikaner en het ook as jong volwasssene na Palestiena gekom, hy is hier met 'n Palestynse vrou getroud en woon in sy oupa se huis in Ramallah. Sam Bahour kan nie burgerskap kry nie, want hy is nie 'n Jood nie, al is sy verbintenis met die land baie hegter as bloot 'n geloof.
'n Christen kan ook nie burgerskap kry soos Bob Lang nie.
Wat die terreurdade betref, die Palestyne in die Wesbank het 'n hele paar jaar gelede reeds geweld afgesweer en hulle verset is deur middel van vreedsame demonstrasies. Die soldate staan en toekyk hoe hulle deur setlaars aangerand word en hoe olyfoeste afgevat en olyfbome vernietig word (dit is deur van my kollegas in Hebron gesien). Ek het self van die verwoeste olyfbome in die Suid Hebron heuwels gesien. Sodra 'n jong seun egter 'n klip optel word hy, sonder 'n ouer, gearresteer terwyl 3 jong setlaarseuns 16 Augustus 'n petrolbom na 'n motor gegooi het en 6 mense beseer is. Twee het baie ernstige brandwonde opgedoen. Daardie kinders is nie sonder hul ouers gearresteer nie en in aanhouding nie. Daar gaan geen verdere ondersoek na die saak wees nie en die kinders is skotvry.
Dit is vir ons wat by die checkpoint diens doen, baie duidelik dat hierdie sogenaamde sekuriteitsmaatreels bloot kontrole is. Vroeg soggens is die beheer erg, maar sodra dit 06:30 word en die werkers by hul Israeli werkgewers moet kom is dit baie vinniger om deur te gaan en word daar nie vreeslik na permitte gekyk nie.
Ek is besig met 'n skrywe oor Israeli vredesgroepe en behoort eersdaags iets te kan plaas.
Oktober 30, 2012 om 4:42 vm
Ek volg jou skrywes. Ek weet van albei kante se siening oor die saak en weet van die onreg. Dis erger as apartheid. Al wat ek sê is; moenie sê dat jy objektief skryf nie. Jy doen nie.